ครม.เห็นชอบให้ กฟผ.ดำเนินโครงการก่อสร้างโรงไฟฟ้าพลังงานแสงอาทิตย์ทุ่นลอยน้ำที่เขื่อนสิรินธร จังหวัดอุบลราชธานี
ครม.เห็นชอบให้ กฟผ.ดำเนินโครงการก่อสร้างโรงไฟฟ้าพลังงานแสงอาทิตย์ทุ่นลอยน้ำที่เขื่อนสิรินทร จังหวัดอุบลราชธานีนางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยผลการประชุมคณะรัฐมนตรี หรือ ครม.ว่า ที่ประชุมมีมติเห็นชอบ ให้การไฟฟ้าฝ่ายผลิตแห่งประเทศไทย หรือ กฟผ. ดำเนินโครงการก่อสร้างโรงไฟฟ้าพลังงานแสงอาทิตย์ทุ่นลอยน้ำ หรือHydro Floating Solar Hybrid ร่วมกับโรงไฟฟ้าพลังน้ำเขื่อนสิรินธร จังหวัดอุบลราชธานี วงเงินลงทุน 2,265 ล้านบาท โดยได้อนุมัติใช้งบกลางประจำปี 2562 วงเงิน 643 ล้านบาทในโครงการด้วย โครงการจะตั้งอยู่ในพื้นที่เขื่อนสิรินธร จังหวัดอุบลราชธานี ใช้พื้นที่ติดตั้งเซลล์แสงอาทิตย์ชนิดผลึกซิลิคอนทั้งหมด 450 ไร่ มีขนาดกำลังผลิตตามสัญญา 45 เมกะวัตต์ แต่กำลังผลิตตั้งตั้ง 58.5 เมกะวัตต์ โดยโครงการคาดจะสามารถผลิตไฟฟ้าได้ประมาณ 87.53 ล้านหน่วยต่อปี และคาดว่าจะเกิดประโยชน์จากโครงการ อาทิ รองรับความต้องการใช้ไฟฟ้าในจังหวัดอุบลราชธานีและภาคตะวันออกเฉียงเหนือที่เพิ่มขึ้น รวมถึงลดขาดซื้อไฟฟ้าจากต่างประเทศ  ทดแทนการผลิตไฟฟ้าจากก๊าซธรรมชาติคิดเป็นมูลค่า 166 ล้านบาท ลดการปล่อยก๊าซคาร์บอนไดออกไซด์ประมาณ 4.7 หมื่นตันต่อปี  และลดต้นทุนการจ่ายไฟในช่วงเวลา Peak ทำให้ประหยัดค่าไฟฟ้าประมาณ 46 ล้านบาทต่อปีและเป็นการใช้พื้นที่อ่างเก็บน้ำของ กฟผ.ให้เกิดประโยชน์สูงสุดนอกจากนี้ เบื้องต้น กฟผ.จะเป็นผู้รับผิดชอบเรื่องแหล่งเงินทุน ซึ่งมาจากเงินรายได้และออกพันธบัตร หรือการกู้เงินจากสถาบันการเงินตามความเหมาะสม โดยกระทรวงการคลังไม่ได้ค้ำประกันเพราะเป็นโครงการที่มีผลตอบแทนสูง หรืออัตราผลตอบแทนการลงทุนด้านการเงินร้อยละ 7.54 มีระยะเวลาคืนทุน 14 ปี โดยมีกำหนดจ่ายไฟฟ้าเชิงพาณิชย์หรือ CODในเดือนธันวาคม 2563